SANO - Slovenská asociácia násilne odvlečených

Prostý človek, ktorý sa nedopustil žiadnych chýb, aj napriek tomu jeho cesta smeruje do väzenia. Žiaľ, nevie prečo. Možno sa narodil v zlom období, alebo možno nie je sympatický. Ale, je pripravený bojovať a dotiahnuť to do úspešného konca.

Dedko mi toho veľa rozprával o jeho životnom príbehu, ako bol v zajatí v ruskom pracovnom tábore. Druhá svetová vojna sa pomaličky končila, a v jeden „pekný deň“ pred dverami stál Rus. Veľa toho nenahovoril, ale podstatné bolo „мы уезжаем!“, čo v preklade znamená „my odchádzame“.

Nastúpili na vlak. Cesta vlakom trvala aj niekoľko týždňov, niektorí slabší ju ani neprežili. Napokon sa dostavili do cieľa.

Dozorcovia ich natlačili do cely. Do väzenskej cely pre 20, dozorcovia boli schopní natlačiť aj 200 ľudí. Tieto cely taktiež obývali stovky potkanov a tisícky vší. Stravu dostávali 3-krát denne rôzne variácie jedla, ako chleba s vodou, múková kaša a zemiaky s vodou boli luxus. Kto mal námietky išiel do hladomorne. Voda bola nedostatkom, pretože sa do tábora dovážala.

Najhoršie obdobie bola zima, tým myslím pravá sibírska zima. „Poobliekaní sme boli ako strašilá a dali nám barjaké háby“ dedko vravel. Boli zajatci v pracovnom tábore na Sibíri, ktorí stavali železnicu.

Myslím, že sú to koľajnice dnešnej Transsibírskej magistrály. Keď sa vybudovali koľajnice potom išli kopať zákopy pri jazero. Niektorých jedincov poštípali komáre, dostali maláriu a následne zomreli. Príkazom museli ich mŕtve telá nahádzať za plot tábora. Do rána ich vlci zožrali. „Ľudia tam mreli ako muchy.“ Po 5 rokoch trápenia sa dedko šťastne vrátil domov.

Dnes sa často ľudia sťažujú ako musia byť doma zavretí so svojou rodinou. Popri tom netušia, aký to musel byť pocit pre rodinu človeka, ktorého odvliekli a každé ráno sa budiť so strachom, že sa ich blízky nemusí vrátiť domov. A všetkým ľuďom by som odkázala, aby si vážili strávené chvíle so svojou rodinou.